<classify> WAZIRI wa Ulinzi, Dk Hussein Mwinyi vijana wanaomaliza kidato cha sita wanaokwenda mafunzo ya Jeshi la Kujenga Taifa JKT, sasa wamefi kia 20,000. Pia, amesema serikali itaboresha miundombinu kwenye makambi na kufungua mapya ili kuhakikisha vijana wote wanaomaliza kidato cha sita, wanakwenda kwenye mafunzo hayo ya JKT.Mwinyi alisema hayo kufuatia swali la nyongeza la Mbunge wa Tabora Kaskazini, Almas Maige CCM aliyetaka kujua mikakati ya serikali ya kuhakikisha vijana wote wanaomaliza kidato cha sita, wanakwenda kwenye mafunzo hayo. Serikali imekuwa ikiweka mikakati hii, tulianza na kuwachukua vijana 5,000 lakini kwa sasa wamefika 20,000, lengo letu ni vijana wote wanaomaliza kidato cha sita wanakwenda kwenye mafunzo hayo. Ili kufikia uwezo wa kuchukua vijana zaidi ya 60,000, serikali imeweka mikakati ya kuhakikisha inaboresha miundombinu ya makambi na pia tunafungua kambi tano mpya katika mikoa ya Rukwa, Arusha, Dodoma, Tanga na Pwani, alisema.Dk Mwinyi alisema vijana waliojiunga na JKT kutoka shule binafsi ni 7,076 na kati ya hao wavulana ni 5,432 na wasichana ni 1,644, idadi hiyo ni kati ya vijana 20 walioitwa kujiunga na mafunzo kwa mujibu wa sheria mwaka 2017 2018 Alisema vijana wa mujibu wa sheria, huchukuliwa moja kwa moja katika shule za serikali na binafsi bila kuhusisha vyuo.Dk Hussein alisema vijana kutoka vyuo vya serikali na binafsi, hujiunga na mafunzo ya JKT kwa utaratibu wa kujitolea, ambapo utaratibu wa kuwapata hupitia katika usaili unaofanyika ngazi za wilaya na mikoa, ambao unahusisha pia vijana wengine wenye sifa bila kujali shule aliyotoka. Serikali inaona umuhimu wa kuchukua vijana kutika shule na vyuo binafsi kwa ajili ya mafunzo ya JKT ndio maana uteuzi wa vijana uhusisha shule zote za serikali na za binafsi.  <topic>: KITAIFA 